Pris til sygeplejerske fra Aalborg for internationalt hjælpearbejde

Sygeplejerske Alice Nielsen fra Aalborg blev torsdag hædret for sit store arbejde i katastroferamte områder. Alice Nielsen hædres med den internationale Florence Nightingale-medalje. Den uddeles hver andet år af Internationalt Røde Kors. Prismodtageren begyndte sit internationale hjælpearbejde med at blive udsendt til Pakistan i 1989. Siden har hun arbejdet i katastrofeområder flere steder i verden. Alice Nielsen blev udsendt første gang i 1989. Det var til Pakistan. Siden har Røde Kors sendt hende til de mest farlige og vanskelige områder i verden. F.eks. Sierra Leone, Sudan, Liberia og Afghanistan. Prisen er opkaldt efter overklassekvinden Florence Nightingale, der blev en legendarisk skikkelse i slutningen af 1800-tallet. Myten om hende blev skabt under Krimkrigen, da hun som en mild engel med lampe i hånden vandrede gennem de dystre sygehusstuer i Scutari og hviskede trøstende ord til sårede og syge engelske soldater.